एनएफएल मनोरंजन क्लब सदस्यों ने लगाया टूर
बठिंडा|नेशनल फर्टिलाइजर्सलिमिटेड की ओर से अपने कर्मचारियों को कामकाज की थकान तनाव से निजात दिलाने के लिए एनएफएल मनोरंजन क्लब के माध्यम से टूर पर ले जाया गया। जनरल मैनेजर दविंदर सक्षम आहूजा के निर्देशानुसार भ्रमण की कड़ी के दूसरे दौर में मनोरंजन क्लब की ओर से अपने 104 मेंबरों को धार्मिक एवं ऐतिहासिक स्थलों का भ्रमण कराया गया। अपनी यात्रा के पहले पड़ाव में क्लब मेंबर सुलतानपुर लोधी पहुंचे और गुरुद्वारा बेर साहिब, बेबे नानकी जी का गुरुद्वारा, गुरुद्वारा हट साहिब में शीश निवाया गुरु घर का लंगर छका। क्लब मेंबर पुष्पा गुजराल साइंस सिटी कपूरथला पहुंचे। इस यात्रा में क्लब सचिव इंजी. अशोक गौरव, कोषाध्यक्ष बलवंत सिंह, मेंबर लक्ष्मण सिंह सुरिंदर सिंह ने भी शिरकत की।
टूर प्रोग्राम के दौरान क्लब के मेंबर
hin_Deva hin_Deva bho_Deva